stanford-oval/wikipedia huggingface dataset:
Rabid Death's Curse
Aiheesta muualla

Rabid Death's Curse Discogsissa. (englanniksi)
Albumi Rabid Death's Curse Encyclopaedia Metallum -sivustolla (englanniksi)
Albumi Rabid Death's Curse Bandcamp -sivustolla (englanniksi)
Watain
| --- | --- |
Studioalbumit:   Rabid Death's Curse  Casus Luciferi’’  Sworn to the Dark  Lawless Darkness  The Wild Hunt  Trident Wolf Eclipse  The Agony & Ecstasy of Watain 
EP:t:  The Essence of Black Purity
Livet:   Black Metal Sacrifice  The Ritual Macabre  Tonight We Raise Our Cups and Toast in Angels Blood: A Tribute to Bathory  Die in Fire – Live in Hell 
Splitit:   The Misanthropic Ceremonies Diabolicumin kanssa  Sathanas / Luciferi Tour EP Mayhemin kanssa 
Demot:   Go Fuck Your Jewish "God"  Rabid Death's Curse  Promo 2002  Puzzlez ov Flesh
Olu Dara

Olu Dara (s. 12. tammikuuta 1941) on yhdysvaltalainen jazzmuusikko.
Dara on julkaissut muun muassa sooloalbumit In the World: From Natchez to New York ja Neighborhoods.
Dara on myös hip hop -muusikko Nasin isä. Hän on vieraillut poikansa Street's Disciple -tupla-albumilla olevissa kappaleissa "Street's Disciple" ja "Bridging the Gap" ja esikoisalbumilla Illmatic kappaleessa "Life's a Bitch".
Diskografia > Johtajana

In the World: From Natchez to New York (1998)
Neighborhoods (2001)
Diskografia > The Be Good Tanyas

Chinatown (2003)
Diskografia > Dirty Dozen Brass Band

Medicated Magic (2002)
Diskografia > Julius Hemphill

Flat-Out Jump Suite (Black Saint, 1980)
Diskografia > Jack McDuff

Who Knows What Tomorrow's Gonna Bring? (Blue Note, 1970)
Diskografia > David Murray

Flowers for Albert: The Complete Concert (1976)
Ming (1980)
Home (1981)
Live at Sweet Basil Volume 1 (1984)
Live at Sweet Basil Volume 2 (1984)
Diskografia > James Newton

The African Flower (1985)
Diskografia > Don Pullen

The Sixth Sense (Black Saint, 1985)
Diskografia > Henry Threadgill

When Was That? (1982)
Just the Facts and Pass the Bucket (1983)
Diskografia > James Blood Ulmer

Are You Glad to Be in America? (1980)
Free Lancing (1981)
No Escape from the Blues: The Electric Lady Sessions (2003)
Diskografia > Cassandra Wilson

Days Aweigh (1987)
Belly of the Sun (2002)
Polttolaiva

Polttolaiva
Polttolaiva oli purjelaivojen aikakaudella käytetty taisteluväline.
Eräs ensimmäisiä sen käyttäjiä oli Sir Francis Drake; Calaisin taistelussa hän täytti neljä pahiten vaurioitunutta pientä alustaan palavilla aineilla, hinautti ne ankkuroituneen espanjalaisen Voittamattoman Armadan lähelle ja sytytti polttolaivat; tuloksena  oli paniikki vastapuolella ja taistelun ratkaisu.
Polttolaivana käytettiin yleensä pienikokoista prikiä tai kuunaria; alus lastattiin täyteen pikeä, tappuroita ja muita mahdollisimman kovalla liekillä palavia aineita. Ruumanluukut jätettiin auki vedon lisäämiseksi.
Yleensä erillisellä palkkiolla tehtäväänsä kannustettu vapaaehtoinen miehistö, joka oli supistettu pienimmäksi mahdolliseksi, ohjasi aluksen kohti ankkuroitua vihollislaivaa tai -laivastoa; kun oli varmaa, että polttolaiva osuisi tarkoitettuun kohtaan, lasti sytytettiin palamaan. Loputkin luukut ja tykkiportit avattiin vedon lisäämiseksi. Pääosa miehistöstä evakuoitiin nyt isommalla perässä hinatulla veneellä, vain pari miestä jäi aivan viime hetkeen asti hoitamaan ruoria. Kun osuminen oli jo vuorenvarmaa, ruori kiinnitettiin varta vasten asennetuilla lukkotapeilla paikalleen ja viimeiset miehet poistuivat jollalla.
Osuessaan vihollislaivaan palava polttolaiva sytytti senkin palamaan, ja tällaisen palon sammuttaminen oli likipitäen mahdotonta. Siksi menetelmä olikin äärimmäisen pelätty; englantilaisista tuli sen käytön varsinaisia asiantuntijoita. Menetelmä syrjäytyi konealusten tullessa, koska nämä pystyivät tarvittaessa väistämään polttolaivaa. Viimeisen kerran polttolaivoja käytettiin Krimin sodassa.
Aiheesta muualla

Kuvia tai muita tiedostoja aiheesta Polttolaiva Wikimedia Commonsissa
Radetzky

Radetzky voi tarkoittaa seuraavia:
Joseph Radetzky, itävaltalainen marsalkka
Radetzky-marssi, Johann Strauss vanhemman säveltämä kappale
Radetzky-luokka, Itävalta-Unkarin laivaston taistelulaivojen kokoluokka.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Radetzky”, voi hakea sivunnimihaulla, laajalla sivunnimihaulla tai tekstihaulla.
Príncipe (1759)

| Príncipe |
| --- | --- |

Aluksen vaiheet
Rakentaja:  Astillero Real, Guarnizo, Santander
Kölinlasku:  15. lokakuuta 1758
Laskettu vesille:  23. joulukuuta 1759
Poistui palveluskäytöstä:  7. helmikuuta 1774
Loppuvaihe:  myyty 24. heinäkuuta 1776
Tekniset tiedot
Uppouma:  1 503 t (arqueo)
Pituus:  46,38 m (köli)
Leveys:  14,63 m
Syväys:  7,32 m
Aseistus
Aseistus:  alempi tykkikansi: 30 × 24 naulan tykkiä ylempi tykkikansi: 30 × 18 naulan tykkiä puolikansi: 10 × 8 naulan tykkiä etukansi: 2 × 8 naulan pronssitykkiä
Príncipe oli Espanjan laivaston vuonna 1759 vesille laskettu Príncipe-luokan kaksikantinen 70-tykkinen linjalaiva.
Valmistus

Alus tilattiin Guarnizolta, missä köli laskettiin 15. lokakuuta 1758. Alus laskettiin vesille 23. joulukuuta 1759.
Palvelus

Alus saapui 3. joulukuuta 1760 Guarnizosta Victorioson kanssa Ferroliin. Toukokuussa 1761 se kuljetti  Victorioson kanssa täydennyksiä Cádiziin päällikkönään Francisco Lastarria. Alus partioi joulukuussa Englannin kanaalissa ja Lyoninlahdella Lastarrian laivueen mukana. Vuonna 1762 se partioi Galician rannikolla Vega Floridan laivueessa. Seuraavana vuonna alus oli Kanariansaarilla, mistä se palasi Cádiziin. Syyskuussa 1763 alus siirrettiin Cádizista Ferroliin
Se poistettiin 7. helmikuuta 1774 alusluettelosta heikon kunnon vuoksi. Alus määrättiin 15. toukokuuta 1776 myytäväksi ja myytiin 24. heinäkuuta  Ferrolissa kaapparilaivaksi.
Polttopiste

Suurennuslasi on kerännyt valon polttopisteeseen (kirkas piste alhaalla).
Kuperan linssin polttopiste valonsäteiden ollessa linssin pääakselin suuntaisia
Polttopiste eli fokus (lat. focus) on optiikassa piste, jonka kautta kaikki linssin läpi tai peilin kautta tulevat säteet kulkevat. Valepolttopisteeksi kutsutaan polttopistettä, joka on peilin takana. Polttopisteen etäisyys peilin keskipisteestä on polttoväli, joka on noin puolet peilin säteestä.
Yhdensuuntaisesti kuperaan peiliin tulevat valonsäteet muodostavat peilin tai linssin taakse (jos niitä jatkettaisiin) valepolttopisteen (F), kun taas miinus-silmälasit muodostavat valepolttopisteen eteen. Polttopiste on aina polttotasolla, jolle eri suunnista tulevat yhdensuuntaiset valonsäteet muodostavat suuntakohtaiset polttopisteet.
Vastaavat käsitteet toimivat myös mikroaaltojen ja siten niin sanottujen satelliittilautasten kanssa.
Aiheesta muualla

Kuvia tai muita tiedostoja aiheesta Polttopiste Wikimedia Commonsissa
Radeon R420

ATI Radeon R420 on ATI Technologiesin vuosina 2004-2005 julkaisema näytönohjainsarja. Näytönohjaimet tunnettiin myös koodinimellä Loki. Näytönohjaimet tukivat DX 9.0b versioa ja shader modelselvennä 2.0 B versioita.
Radeon X800 näytönohjainsarja suunniteltiin ottamaan X700 näytönohjaimien paikka kiistatta nopeimpana näytönohjaimena tuolla ajanjaksollamilloin?. X700 näytönohjaimista suunniteltiin aikansa nopeinta näytönohjainta mutta tuo näytönohjain ei ollut siihen käyttöön riittävän nopea.selvennä
Pohjavirta

| Pohjavirta Antti Vuorenmaa |
| --- | --- | --- |

Studioalbumin tiedot
 Julkaistu: 18. helmikuuta 2014
 Tuottaja(t): Antti Vuorenmaa
 Tyylilaji: rock
 Levy-yhtiö: Hilland
Antti Vuorenmaan muut julkaisut
| Päiväkirja 2012 | Pohjavirta 2014 | Kapteeni Kiddin haamu 2015 |
Päiväkirja on Antti Vuorenmaan toinen soololevy. Se ilmestyi vuonna 2014. Kappaleesta "Rikas, rakas, köyhä, varas" julkaistiin myös Helsingin Kumpulassa kuvattu video.
Kappaleet

Kappaleet on säveltänyt ja sanoittanut Antti Vuorenmaa.
Mannerheimintiellä, kuun valossa – 4.10
Suuri sade – 3.22
Rikas, rakas, köyhä, varas – 3.04
Sudet – 3.33
Hämeen viimeinen intiaani – 3.11
Piispa Henrik ja Lalli – 3.01
Kuolleen miehen kirje – 3.03
Sininen kaupunki – 3.34
Elävänä taivaaseen – 3.33
Kokoonpano

Antti Vuorenmaa – laulu, kitarat, pedal steel, mandoliini
Topi Karvonen – basso
Janne Mathlin – rummut
Susanna Eronen – taustalaulu kappaleessa "Suuri sade"
Purppurakoruahven

| Purppurakoruahven |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Meriahvenet Serranidae
Suku::  Pseudanthias
Laji::  tuka
Kaksiosainen nimi
 Pseudanthias tuka  (Herre & Montalban in Herre, 1927) 
Katso myös
   Purppurakoruahven Commonsissa 
Infobox OKNimi-testi OKIUCN-testi OK: 
Purppurakoruahven (Pseudanthias tuka) on  koralliriuttojen parvikala,   jota pidetään myös riutta-akvaarioissa.
Koko ja ulkonäkö

Purppurakoruahven kasvaa noin 12 cm pitkäksi.  Ne ovat yleisväriltään punavioletteja, koiraan selässä on häkellyttävä keltainen vaakaviiva.
Alkuperä

Purppurakoruahvenia tavataan  10-35 metrin syvyydessä Indopasifisella merialueella Mauritiukselta Filippiineille ja Suurelle koralliriutalle.
Käyttäytyminen ja ravinto

Purppurakoruahven syö lähinnä eläinplanktonia: äyriäisiä ja kalojen mätiä. Ne muodostavat suuria parvia riutan ulkorinteille. Akvaariossa niiden totuttaminen purkkiruokaan ja yleensäkin elämään vankeudessa voi olla vaikeaa.
Naaras
Pyökkisara

| Pyökkisara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  strigosa
Kaksiosainen nimi
 Carex strigosa  Huds. 
Katso myös
   Pyökkisara Wikispeciesissä   Pyökkisara Commonsissa 
Infobox OKVirheellinen NIMI-arvo: 
Pyökkisara (Carex strigosa) on sarakasvien (Cyperaceae) heimoon, sarojen (Carex) sukuun kuuluva monivuotinen kasvilaji. Pyökkisara muistuttaa jonkin verran lehtosaraa (Carex sylvatica), mutta eroaa siitä kokonsa sekä lehtiensä ja emitähkiensä ulkonäön perusteella. Pyökkisara kukkii touko–kesäkuussa.
Pyökkisara kasvaa lehti- ja sekametsissä kosteassa ja kalkkipitoisessa sekä toisinaan savisessa maaperässä. Pyökkisara kasvaa usein muun muassa purojen varsilla. Valo-olosuhteiltaan pyökkisara pärjää valoisammilla aukkopaikoilla sekä ihan varjossa.
Aiheesta muualla

Laji.fi: Pyökkisara (Carex strigosa)
Kassu – Kasvien suomenkieliset nimet: Pyökkisara (Carex strigosa)
iNaturalist: Pyökkisara (Carex strigosa)
UniProt: Taxonomy – Carex strigosa (englanniksi)
Global Biodiversity Information Facility (GBIF): Carex strigosa (englanniksi)
Oran

| Oran (Wahrān) وهران |
| --- | --- |
 Oranin ranta-aluetta
 vaakuna
 Oran
 Koordinaatit: 35°41′49″N, 0°37′59″W 
Valtio:  Algeria
Maakunta:  Oran
Perustettu:  900-luvulla
Pinta-ala:  
 – Kokonaispinta-ala:  64 km²
Väkiluku (2009):  674 273
 – Väestötiheys:  10 536 as./km²
Infobox OKVirheellinen NIMI-arvo: 
Oran on samannimisen maakunnan pääkaupunki Välimeren rannikolla Luoteis-Algeriassa. Kaupungin asukasluku oli vuonna 2009 noin 600 000. Koko asutuskeskuksen väkiluku on noin 1 320 000.
”Oran” tarkoittaa berberin kielellä ”kahta leijonaa”.
Maantiede

Oran sijaitsee Välimeren rannikolla 415 kilometrin päässä maan pääkaupungista Algerista. Oranin pinta-ala on 65 km².
Oranissa vallitsee välimerenilmasto. Lämpimintä on elokuussa, jolloin päivän keskilämpötila vaihtelee 20 °C:n ja 32 °C:n välillä. Viileintä on tammikuussa, jolloin päivän keskilämpötila vaihtelee 5 °C:n ja 17 °C:n välillä. Kuivinta on kesäkuusta elokuuhun, jolloin sataa yhteensä alle 10 millimetriä. Sateisinta on marraskuussa, jolloin sataa noin 60 millimetriä. Vuosittainen sadanta on noin 330 millimetriä.
Historia

Oran perustettiin 900-luvun alussa. Espanjalaiset valloittivat sen vuonna 1509 Pedro Navarron johdolla. Vuosina 1708–1732 ja 1791–1831 Oran oli osa ottomaanien valtakuntaa. Vuonna 1831 Oran kuitenkin siirtyi Ranskan haltuun. Santa Cruzin linnake sijaitsee Murdjadjo-vuoren rinteellä. Linnake rakennettiin 1500-luvulla.
Kaupungille antoi nimen Sidi Maakoud Al Mahaji, joka oli leijonanmetsästäjä. Kaupungintalon symbolina on kaksi isoa leijonaa, jotka voi nähdä pääoven edessä.
Vanhasta Sidi El-Houarin kaupunginosasta on jäljellä enää kortteli. Se oli ennen Oranin keskusta. Alueella on vanha lyseo Saint Louis, vanha Pasha-moskeija 1600-luvulta ja Sidi El-Houarin mausoleumi, joka on pystytetty 1793. Sidi El Houarissa on vaikuttanut eri aikoina arabialainen, turkkilainen, espanjalainen ja ranskalaisen sivilisaatio. Sidi el Houari sijaitsee Murdjadjon itärinteen ja Vanhan sataman välissä. Beyn palatsi ja Oranin vanha kaupungintalo sijaitsevat myös Sidi El Houarissa. Alueella on myös merkkejä 1500-luvun espanjalaisvallan ajasta.
Kaupunkikuva

Nykyään Oran on merkittävä satamakaupunki ja kaupan keskus. Kaupungissa on 1965 perustettu Oranin yliopisto ja 1975 perustettu Oranin tieteiden ja teknologian yliopisto.
Oranin keskustassa on kaksi pitkää bulevardia: La Rue Mohamed Khemisti ja La Rue d’Arzew tai La Rue Larbi ben Mhidi.
Oranin kaupunginosat:
Sidi El-Houari (Casbah, St-Louis, Vieux Port-Vanha Satama)
Sidi El Bachir (St-Charles, Plateaux, Centre Ville-keskusta)
Ibn Sina (Victor Hugo, Cavaignac, Delmonte)
El-Makkari (Saint-Eugène, Les Castors, Petit Lac)
El-Hamri (Medioni, Lyautey, Lamur, Saint-Hubert)
El Badr (Boulanger, Choupot, Magnan, Sananès)
Es-Seddikia (Carteaux, Point du Jour, Gambetta, Falaises)
El Menzeh (Canastel)
El Amir (Miramar, Bel Air, Saint-Pierre)
El Othmania (Maraval, Cuvelier, les Palmiers)
Bouamama (Cité Petit, Planteurs)
Es-Saada (Ekhmühl, Saint-Antoine)
Kaupunkikuva > Metropolialue

Oranin metropolialueeseen kuuluvat kunnat Es Senia, Mers-El-Kebir, Bir-El-Djir ja Aïn-El-Turk ja Misserghin. Es Seniassa sijaitsee lentoasema ja yliopisto.
Urheilu

Merkittäviä jalkapalloklubeja ovat:
ASM Oran
MC Oran
SCM Oran
USM Oran
Kulttuuri

Kaupungin nähtävyyksiä ovat Oranin teatteri (Abdelkader Alloula) ja kaupungintalo, jotka sijaitsevat molemmat Place d’Armesissa, Oranin keskustassa. Muita merkittäviä rakennuksia ovat kirjastorakennus, joka on aiemmin ollut katedraali, ja moskeija, joka toimii entisessä synagogassa, Oranin rautatieasema, La Grande Poste (Iso Posti), ”Front de Mer” -bulevardi ja ”Ahmed Zabana” -museo.
Oranissa on myös ”Medina Jedida”, joka tarkoittaa uutta kaupunkia. Siellä on iso Souk (kauppatori) ja ”Sidi Blel Mosole”. Sidi el Houari on kaunis ja vanha alue Oranissa, ja se on kaupungin vanha keskusta. Kaupungintalo oli siellä ennen kuin se muutti Place d’Armesiin.
Rai-musiikki on saanut alkunsa Oranista. Se on hyvin suosittua ja tunnetuin tähti on Khaled. Yksi hänen tunnetuimmista kappaleistaan on Aïcha, josta monet eri artistit ovat tehneet eri versioita. Cheb Hasni oli algerialainen rai-musiikin esittäjä, jota on nimitetty rai-musiikin prinssiksi. Hasni äänitti kesällä 1987 Chaba Zahouanian kanssa laulun ”Beraka”, joka toi heille heti menestystä. Hasni eli yhä pääasiassa Oranissa, vaikka muu perh asui Ranskassa. Rai-festivaali on iso, vuosittainen tapahtuma, joka järjestetään Oranissa elokuun alussa.
Kulttuuri > Oran muussa kulttuurissa

Rutto (ransk. La Peste) on Albert Camus’n romaani vuodelta 1947. Teos kertoo ihmisten taistelusta ruttoepidemiaa vastaan algerialaisessa Oranin kaupungissa.
Miguel de Cervantes’n komedia El Gallardo Español (1615) kertoo dramaattisen historian espanjalaisen Oranista vasta turkkilaisia ja berberiläisiä.
Aiheesta muualla

Kuvia tai muita tiedostoja aiheesta Oran Wikimedia Commonsissa
Leijona Oranin kaupungintalon edessä.
”Ahmed Zabana” -museo Oranissa.
Rabdomyolyysi

Rabdomyolyysissä ilmenevä virtsan väri.
Rabdomyolyysi eli lihaskudoksen äkillinen vaurio on laaja luurankolihasvaurio, jossa hajoavien lihassolujen sisältöä, ioneita ja proteiineja, päätyy runsain määrin verenkiertoon.
Ionien vaikutukset voivat olla välittömästi vaarallisia. Esimerkiksi vapautuvat kaliumionit voivat aiheuttaa hyperkalemian, joka voi johtaa rytmihäiriöön tai sydänpysähdykseen. Usean tunnin jälkeen ensioireista voi joskus ilmetä munuaisvaurio. Vakavassa rabdomyolyysissä virtsan eritys vähenee ja virtsa värittyy punaruskeaksi. Voi myös ilmetä kuumetta, heikkoutta, pahoinvointia ja sekavuutta. Vaurioituneet lihakset ovat kipeitä, voivat turvota ja niissä voi olla mustelmia.
Yleisiä syitä rabdomyolyysille ovat alkoholismi, fyysiset lihasvammat, liika kuntoilu ja tietyt lääkkeet tai päihteet.
Oireet ja patofysiologia

Vaurioituvat lihakset ovat usein jalkojen ja alaselän lihaksia. Rabdomyolyysissä hajoavista lihassoluista vapautuu ioneita ja proteiineja, kuten myoglobiinia. Tätä päätyy paljon virtsaan eli ilmenee myoglobinuriaa, jossa myoglobiini värittää virtsaa punaruskeaksi. Värittyminen on yleinen ensioire. Ionit, kuten kalium ja fosfaatit aiheuttavat vastaavasti hyperkalemiaa ja hyperfosfatemiaa. Jälkimmäinen sitoo veren kalsiumia aiheuttaen hypokalsemiaa. Hyperkalemia voi kyllin vakavana aiheuttaa nopeasti rytmihäiriön tai sydänpysähdyksen. Lisäksi voi ilmetä kuumetta, heikkoutta, pahoinvointia, ahdistusta ja sekavuutta. Vaurioituneet lihakset ovat kipeitä, voivat turvota, olla heikkoja ja niissä voi olla ruhjeita. Turvotus voi painaa verisuonia aiheuttaen lihaksissa iskemian, jonka aiheuttamat lihasvauriot pahentavat rabdomyolyysiä.
Myöhemmin, kuten 12–24 tunnin jälkeen, voi ilmetä akuutti munuaisvaurio. Vaurio ei silti ilmene aina, ei edes hyvin vakavien lihasvaurioiden jälkeen. Vaurio johtuu useasta samanaikaisesti ilmenevästä syystä, joista osa on esitelty alla. Vaurioituneista lihassoluista vereen päätyvän myoglobiinin määrä ylittää munuaisten käsittelykyvyn. Siksi myoglobiinia kertyy munuaistiehyisiin niitä tukkien. Veren happamoituminen eli asidoosi suosii sakan muodostusta vähentämällä myoglobiinin liukoisuutta vereen. Hajoavista lihassoluista vapautuu puriineita, jotka tuottavat virtsahappoa. Lihassolut myös tuottavat rabdomyolyysissä mahdollisesti ilmenevän lihasten hapenpuutteen takia maitohappoa. Virtsa- ja maitohappo happamoivat verta altistaen asidoosille. Myoglobiinista voi vapautua rautaa, joka aiheuttaa munuaisia vaurioittavia radikaaleja Fentonin reaktioiden kautta. Lihasvaurioalueelle kertyy verestä nestettä alueen turvotusta aiheuttaen. Turvotuksen aiheuttama veren tilavuuden aleneminen eli hypovolemia aktivoi munuaisten ja muiden kehon verisuonia supistavan reniini-angiotensiini-aldosteronijärjestelmän. Supistuminen voi olla pitkäkestoista ja rajoittaa nesteen päätymistä verestä virtsaan johtaen osaltaan vähävirtsaisuuteen.
Syyt

Rabdomyolyysiä voivat aiheuttaa
lihasvauriot, lihasten puristuksiin joutuminen tai muut vammat. Esimerkkejä: liika liikkumattomuus, sähköisku, 3. asteen palovammat, lämpöhalvaus ja joidenkin myrkkykäärmeiden puremat.
verenkierron estyminen. Esimerkkejä: veritulppa, suonten verenvuodon pysäyttäminen kirurgisessa leikkauksessa tai stenttien vikatoiminta.
lihasrasitus. Esimerkkejä: epileptinen lihaskouristelu, delirium tremens (lihaskouristelu ja vapina) ja runsas kuntoilu (kuten maratonin juokseminen tai painonnosto). Kuntoilun aiheuttama lihasten kuumentuminen lisää vaurioriskiä.
infektiot, kuten HIV, Epstein-Barrin virus, legionella, polio, coxsackievirus, streptococcus ja staphylococcus.
elektrolyyttipoikkeamat, kuten hypokalemia, hypofosfatemia ja hypokalsemia.
geneettiset aineenvaihduntahäiriöt, kuten karnitiinipalmitoyylitransferaasi II:n puutos, fosfofruktokinaasin puutos (M-alayksikön, geeni PFKM), McArdlen tauti, koentsyymi Q10:n puutos ja AMP-deaminaasin puutos.
autoimmuunisairaudet, kuten polymyosiitti ja dermatomyosiitti.
tietyt aineet. Lihasvauriot voivat tällöin ilmetä
suoraan. Statiinit ovat tästä esimerkki, mutta niiden käyttö yksistään aiheuttaa vain hyvin harvoin rabdomyolyysin. Muita esimerkkejä ovat siklosporiini, itrakonatsoli, erytromysiini, kolkisiini, atsidotymidiini ja kortikosteroidit.
epäsuoraan. Etanoli on tästä esimerkki. Kaatuilu humalassa altistaa lihasvaurioille. Humala voi myös johtaa tajuttomuuteen ja siksi liikkumattomuuteen. Tällöin jotkin lihakset painautuvat pitkään vaikkapa lattia vasten. Tämä heikentää lihasten verenkiertoa ja voi aiheuttaa lihasvaurioita. Alkoholismissa mahdollisesti ilmenevät ravinnepuutokset altistavat muun muassa hypokalemialle ja hypomagnesemialle. Hypokalemia vähentää suonten supistumiskykyä edistäen siten lihasten iskemiaa, joka voi ilmetä rabdomyolyysin aikana. Hypomagnesemia taas pahentaa samanaikaisesti ilmenevää hypokalemiaa. Etanolin lisäksi muita esimerkkejä ovat depressantit, kokaiini, amfetamiini, MDMA, LSD, lihasrelaksantit, neuroleptit (pahanlaatuinen neuroleptioireyhtymä) ja malignia hypertermiaa aiheuttavat aineet.
Hoito

Rabdomyolyysin hyperkalemia tulee hoitaa asianmukaisesti, mutta muut veren elektrolyyttihäiriöt usein korjautuvat itsestään. Hyperfosfatemian korjaaminen on lisäksi hankalaa. Häiriöiden korjauspyrkimykset voivat olla haitallisia ja esimerkiksi hypokalsemian korjaaminen voi kehon parantumisvaiheessa johtaa hyperkalsemiaan. Munuaisvaurion estämiseksi suoneen annetaan usein suolaliuosta infuusiona suonia supistavan hypovolemian estämiseksi ja vereen vapautuneiden aineiden poistamiseksi virtsassa. Jos potilaalla kuitenkin alentunut kyky virtsata, tulee infuusion tilavuutta ehkä vähentää. Munuaisvaurion estämiseksi vakava lihasvaurio voi vaatia amputaation tai lihaksen iskemiaa estävän faskiotomian eli lihasaition avauksen. Tehokasta hemodialyysilaitetta voidaan käyttää veren myoglobiiniylimäärän poistoon, mutta heikkotehoisemmat dialyysilaitteet ovat sen riittävään poistoon liian hitaita.
Rabdomyolyysi ei ole ainoa syy virtsan punaruskealle värille. Muita syitä ovat muun muassa hematuria, punajuuri ja tietyt aineet, kuten doksorubisiini. Rabdomyolyysissä virtsassa ei ole punasoluja. Edellä mainittujen elektrolyyttihäiriöiden (hypokalemian ym.) lisäksi veren fosfokreatiini- ja virtsahappopitoisuudet ovat koholla.
Punalyijykukka

| Punalyijykukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Caryophyllales
Heimo::  Lyijykukkakasvit Plumbaginaceae
Alaheimo::  Plumbaginoideae
Suku::  Lyijykukat Plumbago
Laji::  indica
Kaksiosainen nimi
 Plumbago indica  L. 
Katso myös
   Punalyijykukka Wikispeciesissä   Punalyijykukka Commonsissa 
Infobox OKNimi-testi OK: 
Punalyijykukka eli mönjäkukka (Plumbago indica) on lyijykukkakasvien (Plumbaginaceae) heimoon, lyijykukkien (Plumbago) sukuun kuuluva kasvilaji. Se on monivuotinen ja ainavihanta ruoho tai pieni pensas, joka voi kasvaa korkeimmillaan noin puolitoista metriä korkeaksi. Varret haarovat tyviltään ja haarat ovat joskus juurehtivia.
Punalyijykukkaa tavataan usein ihmisen muokkaamilta kasvupaikoilta sekä paikallisesti viljelyjäänteenä, mutta myös tiikkimetsissä merenpinnan tasosta aina 1000 metrin korkeuteen asti. Punalyijykukkaa kasvaa luontaisena itäisessä Aasiassa Kiinan eteläosissa, Laosissa, Kambodžassa, Vietnamissa, Thaimaassa, Indonesiassa ja Filippiineillä.
Punalyijykukkaa on kasvatettu usein takapihoilla omaan käyttöön lääkekasvina sekä koristekasvina. Lääkekasvina lajia on kasvatettu Intiassa ja koristekasvina laajemmin eri puolilla tropiikkia. Lääkekasvina kasvia käytetään pääasiassa ulkoisesti iho-ongelmiin, mutta myös sisäisesti erilaisiin muihin vaivoihin. Juurten uskotaan olevan kasvin vaikuttavin osa. Pääasiassa kasvin vaikuttavana aineena toimii naftokinoneihin kuuluva plumbagiini. Sen lisäksi kasvista on myös eristetty muita vaikuttavia yhdistetä, kuten 6-hydroksyplumbagiinia, plumbaginolia, leukodelfinidiinia sekä erilaisia steroideja, esimerkiksi β-sitosterolia, stigmasterolia ja kampesterolia.